Rokiškio rajono savivaldybės tarybai

**SPRENDIMO PROJEKTO ,,DĖL PAVADINIMO ROKIŠKIO MIESTO GATVEI SUTEIKIMO“ AIŠKINAMASIS RAŠTAS**

**Tarybos sprendimo projekto tikslas** – suteikti Rokiškio miesto bevardei gatvei Pušyno gatvės pavadinimą.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 6 straipsnio 27 punktas, 16 straipsnio 2 dalies 34 punktas; Lietuvos Respublikos teritorijos administracinių vienetų ir jų ribų įstatymo 9 straipsnio 2 dalis; Adresų formavimo taisyklės, patvirtintos Lietuvos Respublikos Vyriausybės 2002 m. gruodžio 23 d. nutarimu Nr. 2092; Lietuvos Respublikos vidaus reikalų ministro 2011 m. sausio 25 d. įsakymas Nr. 1V-57 ,,Dėl Numerių pastatams, patalpoms ir butams suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“ su pakeitimais 18.1 papunktis; Lietuvos Respublikos Vyriausybės 2019 m. kovo 13 d. nutarimas Nr. 234 „Dėl Rokiškio miesto teritorijos ribų pakeitimo“.

**Sprendimo projekto esmė.** Adresų registro tvarkytojui atlikus Adresų registre įregistruotų adresų duomenų analizę, nustatyta, kad po Rokiškio miesto teritorijos ribų pakeitimo į naujai nustatytą miesto teritoriją yra patekę Rokiškio rajono savivaldybės Rokiškio kaimiškosios seniūnijos Kalneliškių kaimo Velniakalnio gatvėje esantys adresai. Kadangi Rokiškio mieste jau yra įregistruota Velniakalnio gatvė, todėl Rokiškio kaimiškoji seniūnija sutrumpino Velniakalnio gatvę, o Rokiškio miesto seniūnija inicijuoja naujos Pušyno gatvės įregistravimą, ir buvusių adresų Velniakalnio gatvės Rokiškio kaimiškojoje seniūnijoje perregistravimą į Pušų gatvės. Buvusios Velniakalnio gatvės gyventojai ir naujai suteikiamos gatvės atkarpos gyventojai pateikė Rokiškio miesto seniūnijai prašymą, kad suteikti Pušyno gatvės pavadinimą.

Priėmus šį sprendimą bus užtikrinta, kad duomenys, įrašyti Adresų registre, bus teisingi, tikslūs ir atitiks faktinius duomenis.

**Galimos pasekmės, priėmus siūlomą tarybos sprendimo projektą:**

**teigiamos** – Adresų registre įrašyti adresai atitiks faktinius duomenis;

**neigiamos** –nėra.

**Finansavimo šaltiniai ir lėšų poreikis.** Sprendimui įgyvendinti papildomo lėšų šaltinio nereikia.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Rokiškio miesto seniūnijos seniūno pavaduotojas Egidijus Žaliauskas